Álvaro Colom i 2010
**Álvaro Colom Caballeros** (født 15. juni 1951 i Guatemala by, død 23. januar 2023 samme sted) var en guatemalansk politiker for det sentrum-venstreorienterte partiet Unidad Nacional de la Esperanza (UNE). Han var Guatemalas president fra 14. januar 2008 til 14. januar 2012.

Liv og virke
------------

### Bakgrunn

Álvaro Colom Caballeros var sønn av Antonio Colom Argueta og Yolanda Caballeros Ferraté; han var den fjerde av fem søsken. Hans onkel, Manuel Colom, var borgermester i Ciudad Guatemala og ble drept av militære i 1979 rett etter at hans egen opprettelse av et parti var blitt approbert.

Colom ble utdannet ingeniør ved Universidad de San Carlos og ble forretningsmann innen tekstilindustrien. Han er blitt beskrevet som sosialdemokrat.

### Politisk engasjement

Colom stilte til presidentvalget i 1999 uten å lykkes. Han stilte igjen i 2003, men tapte i andre valgomgang mot Óscar Berger Perdomo.

I valgkampen i 2007 stilte han for partiet Unidad Nacional de la Esperanza (UNE), og fremholdt kampen mot fattigdom og arbeidsløshet som viktig for å løse landets voldsproblemer. Han vant valget over høyresidens kandidat.

### President

Han var ved sin tiltredelse i januar 2008 Guatemalas første venstreorienterte president siden Jacobo Arbenz ble styrtet i 1954. 

Den 10. mai 2009 ble advokaten Rodrigo Rosenberg myrdet av skudd på åpen gate. I en video som Rosenberg hadde innspilt få dager før sin død, påstod han at Álvaro Colom og hans embedsmenn stod ham etter livet og var de ansvarlige bakmenn dersom han ble drept. Colom nektet alle beskyldninger og mente at skandalen var iscenesatt som et komplott mot regjeringen fra opposisjonen. Saken vakte stor oppsikt og vrede i Guatemala, hvor tusener av mennesker demonstrerte i gatene og krevde at presidenten gikk av, og dette kastet Guatemala ut i en dyp politisk krise. En FN-ledet undersøkelse kom i januar 2010 frem til at Rosenberg selv havde planlagt mordet etter en depresjon på grunn av personlige problemer. Han hadde fått kolleger til å kontakte leiemordere og hadde selv inntalt trusler på sin telefonsvarer for å kunne peke mot Álvaro Colom.[]

Han var gift med Sandra de Colom og far til musikeren Antonio Colom Szarata, som er medlem av det populære guatemalanske rockebandet «Viento en Contra».[]

Den 8. april 2011 Colom han seg offisielt fra Sandra Torres for at hun skulle delta i presidentvalget i september 2011, siden slektninger og familiemedlemmer til en sittende president i Landet ifølge Guatemalas grunnlov ikke kunne stille som kandidat. Denne skilsmissen ble av mange politikere og advokater i landet ansett for å være svindel og brudd på flere lover.[]

Den 20. oktober 2011 beklaget han familien til den avsatte presidenten Arbenz, selv om han bare var tre år gammel på den tiden.[]

Han døde 23. januar 2023 av spiserørskreft.[]

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, oppført som Alvaro Colom Caballeros, Munzinger IBA 00000026353, besøkt 9. oktober 2017[Hentet fra Wikidata]
3. ↑   Roglo, Roglo person ID p=alvaro;n=colom, oppført som Alvaro Colom[Hentet fra Wikidata]
4. ↑   Brockhaus Enzyklopädie, oppført som Álvaro Colom Caballeros, Brockhaus Online-Enzyklopädie-id colom-caballeros-alvaro[Hentet fra Wikidata]
5. ↑   www.prensalibre.com[Hentet fra Wikidata]
6. ↑  «Álvaro Colom Caballero»s Arkivert 21. oktober 2008 hos Wayback Machine. Fundación CIDOB.
7. ↑  Pico, Juan Hernandez.Can Alvaro Become a Social Democratic President? Arkivert 2012-03-22 hos Wayback Machine," *Revista Envio*. (lest 1. februar 2010).
8. ↑  «Fredsdue blir president» Arkivert 6. januar 2008 hos Wayback Machine. *Dagsavisen*, 6. november 2007.
9. ↑  «Center-leftist beats general in Guatemala election» Arkivert 5. august 2011 hos Wayback Machine. *Reuters*, 5. november 2007.
10. ↑  «Centrist claims win in Guatemala», *BBC News*, 5. november 2007.

|  |  |  |
| --- | --- | --- |
| Forgjenger:**Óscar Berger** | **Guatemalas president**(2008–2012) | Etterfølger:**Otto Pérez Molina** |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Brockhaus Enzyklopädie **·** Geni **·** VIAF **·** GND **·** LCCN **·** ISNI **·** SUDOC **·** Munzinger (iba)
 |